CELEX: 32010R0245
Language: lv
Date: 2010-03-23 00:00:00
Title: Komisijas Regula (ES) Nr. 245/2010 ( 2010. gada 23. marts ), ar kuru izdara atkāpi no Regulas (EK) Nr. 288/2009 attiecībā uz termiņu, līdz kuram dalībvalstīm jāpaziņo Komisijai savas stratēģijas, un termiņu, līdz kuram Komisijai jāpieņem lēmums par galīgo atbalsta piešķīrumu programmas Augļi skolai ietvaros

24.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 77/50
            
         KOMISIJAS REGULA (ES) Nr. 245/2010
   (2010. gada 23. marts),
   ar kuru izdara atkāpi no Regulas (EK) Nr. 288/2009 attiecībā uz termiņu, līdz kuram dalībvalstīm jāpaziņo Komisijai savas stratēģijas, un termiņu, līdz kuram Komisijai jāpieņem lēmums par galīgo atbalsta piešķīrumu programmas “Augļi skolai” ietvaros
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h panta f) punktu saistībā ar tās 4. pantu,
   tā kā:
   
               (1)
            
            
               Saskaņā ar 4. panta 1. punktu Komisijas 2009. gada 7. aprīļa Regulā (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai” (2), dalībvalstīm, kuras iesniedz pieteikumus atbalstam, kas minēts Regulas (EK) Nr. 1234/2007 103.ga panta 1. punktā, laikposmam no 1. augusta līdz 31. jūlijam, jāpaziņo sava stratēģija Komisijai līdz tā gada 31. janvārim, kad minētais laikposms sākas.
            
         
               (2)
            
            
               Vairākām dalībvalstīm ir bijušas grūtības ievērot termiņu – viens no iemesliem ir tas, ka dalībvalstīm ir jāizvērtē savas programmas efektivitāte pēc tās īstenošanas pirmā gada.
            
         
               (3)
            
            
               Kā pārejas pasākums, lai dalībvalstīm dotu papildu laiku izvērtēt savu programmu un vajadzības gadījumā izdarīt grozījumus savā stratēģijā, dalībvalstīm savu stratēģiju, kura attiecas uz laikposmu no 2010. gada 1. augusta līdz 2011. gada 31. jūlijam, ir jāatļauj paziņot līdz 2010. gada 28. februārim.
            
         
               (4)
            
            
               Termiņš, līdz kuram Komisijai ir jāpieņem lēmums par Regulas (EK) Nr. 288/2009 4. panta 4. punkta trešajā daļā noteiktā galīgā atbalsta piešķīrumu laikposmam no 2010. gada 1. augusta līdz 2011. gada 31. jūlijam, arī ir jāpagarina līdz 2010. gada 30. aprīlim.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Atkāpjoties no Regulas (EK) Nr. 288/2009 4. panta 1. punkta, dalībvalstis savu stratēģiju, kas attiecas uz laikposmu no 2010. gada 1. augusta līdz 2011. gada 31. jūlijam, var paziņot vēlākais līdz 2010. gada 28. februārim.
   2.   Atkāpjoties no Regulas (EK) Nr. 288/2009 4. panta 4. punkta trešās daļas, Komisija lēmumu par galīgo atbalsta piešķīrumu laikposmam no 2010. gada 1. augusta līdz 2011. gada 31. jūlijam pieņem līdz 2010. gada 30. aprīlim.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. februāra.
   Tā zaudē spēku 2010. gada 30. aprīlī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 23. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 94, 8.4.2009., 38. lpp.